S'ha feito un standard común pa o balcar y o carachai, idiomas u codialectos turquicos d'a branca Quipchac estreitament emparentatos. Este standard prenió una forma ya de pa cutio en os anyos sixanta dimpués de quaranta anyatas de forcecheyo entre tendencias uniformadoras y tendencias separatistas. L'alfabeto latín se fació servir entre 1925 y 1938, pero dende 1938 se fa servir o cirilico, como en as atras luengas turquicas d'a ex URSS que veyeban un periglo en fer servir o mesmo alfabeto latín que en a Turquía kemalista.